Кристин Юрукова
Елия Капитолина

chitanka.info

Рим разорал юдейските сгради

и изгорения храм с волски впряг.

Сменил името „Йерусалим“

с триумфално-имперското

„Елия Капитолина“. Забързан,

обявил победата си за в кърпа вързана.

Пропуснал да види как полето

се надига от костите на юдеите,

градящи с пищялки и подбедреници

колоните на новия Йерусалимски храм.

Него никой не можел събори,

но той можел да срути света.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.